ประกาศกรมการแพทย์แผนไทยและการแพทย์ทางเลือก เรื่อง ใบอนุญาตให้ใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ
ประกาศกรมการแพทย์แผนไทยและการแพทย์ทางเลือก
ประกาศกรมการแพทย์แผนไทยและการแพทย์ทางเลือก
เรื่อง
ใบอนุญาตให้ใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ
 

ตามที่กฎกระทรวงการขอรับอนุญาตและการอนุญาต ข้อจำกัดสิทธิ
และค่าตอบแทนการใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ
พ.ศ. ๒๕๕๘ ได้กำหนดให้ใบอนุญาตให้ใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติให้เป็นไปตามแบบที่อธิบดีกรมการแพทย์แผนไทยและการแพทย์ทางเลือกประกาศกำหนดโดยความเห็นชอบของคณะกรรมการคุ้มครองและส่งเสริมภูมิปัญญาการแพทย์แผนไทย

อาศัยอำนาจตามความในกฎกระทรวงดังกล่าว
อธิบดีกรมการแพทย์แผนไทยและการแพทย์ทางเลือกโดยความเห็นชอบของคณะกรรมการคุ้มครองและส่งเสริมภูมิปัญญาการแพทย์แผนไทย
จึงออกประกาศ ดังต่อไปนี้

ข้อ
๑ ประกาศฉบับนี้เรียกว่า ประกาศกรมการแพทย์แผนไทยและการแพทย์ทางเลือก
เรื่อง ใบอนุญาตให้ใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ

ข้อ
๒[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ การอนุญาตให้ใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติให้เป็นไปตามแบบใบอนุญาตให้ใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ
แนบท้ายประกาศฉบับนี้


ประกาศ ณ วันที่ ๒๘
กันยายน พ.ศ. ๒๕๖๐
สุเทพ วัชรปิยานันทน์
อธิบดีกรมการแพทย์แผนไทยและการแพทย์ทางเลือก
[เอกสารแนบท้าย]

๑.
ใบอนุญาตให้ใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ แบบ (ภ.ท.)
๒.
รายละเอียดเกี่ยวกับระยะเวลาในการใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติที่ได้รับอนุญาตให้ใช้ประโยชน์
(ต่อ) (แบบ ภ.พ)
๓.
เงื่อนไขการเพิกถอนใบอนุญาตหรือข้อจำกัดในการใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ
(แบบ ภ.พ)
๔.
รายการข้อจำกัดสิทธิในใบอนุญาต

(ดูข้อมูลจากภาพกฎหมาย)




ภวรรณตรี/จัดทำ
๑๕ พฤศจิกายน
๒๕๖๐

พัชรภรณ์/ตรวจ
๑๕ พฤศจิกายน
๒๕๖๐








[๑] ราชกิจจานุเบกษา
เล่ม ๑๓๔/ตอนพิเศษ ๒๗๒ ง/หน้า ๗/๗ พฤศจิกายน ๒๕๖๐